**VISOKO GOSPODARSKO UČILIŠTE**

 **U KRIŽEVCIMA**

KLASA: 003-08/20-01/01

URBROJ: 2137-78-20/03-4

Križevci, 7. svibnja 2020.

Na temelju članka 27. i 93. Statuta Visokoga gospodarskog učilišta u Križevcima KLASA: 112-01/15-01/25, URBROJ: 2137-78-15/211 od 21. rujna 2015., Stručno vijeće Visokoga gospodarskog učilišta u Križevcima na sjednici održanoj 7. svibnja 2020. pod 4. točkom dnevnog reda, donijelo je

**O D L U K U**

**o**

**Modelu participacije redovitih i izvanrednih studenata preddiplomskog Stručnog studija *Poljoprivreda* i specijalističkog diplomskog stručnog studija *Poljoprivreda***

**(redoviti studenti) u troškovima studija u akad. god. 2020/21.**

**I.**

Ovom Odlukom utvrđuje se participacija u troškovima studija redovitih i izvanrednihstudenatapreddiplomskog stručnog studija *Poljoprivreda* (u daljnjem tekstu: preddiplomskog studija) i redovitih studenata Specijalističkog diplomskog stručnog studija *Poljoprivreda* (u daljnjem tekstu: diplomskog studija) u akad. god. 2020/2021.

**II.**

Redoviti studenti koji će u akad. god. 2020/2021. po prvi puta upisati preddiplomski studij ili diplomski studij ne plaćaju participaciju u troškovima studija, već će Ministarstvo znanosti i obrazovanja (u daljnjem tekstu: MZO) subvencionirati participaciju u troškovima prve godine studija temeljem zaključenog Ugovora s Učilištem.

Redoviti studenti koji u akad. god. 2020/2021. neće po prvi puta upisati preddiplomski studij ili diplomski studij uz potporu MZO, participiraju u troškovima studija s iznosom 7.300,00 kuna.

Redoviti studenti preddiplomskog studija, strani državljani (ako međudržavnim ugovorom nije drugačije ugovoreno), participiraju u troškovima studija u iznosu od 7.300,00 kn za godinu studija.

**III.**

Redoviti studenti preddiplomskog i diplomskog studija koji će prilikom upisa u drugu godinu studija (do 30. rujna 2020.), ispuniti sve uvjete za upis i steći najmanje 55 ECTS bodova te redoviti studenti preddiplomskog studija koji će ispuniti sve uvjete za upis u treću godinu studija i steći najmanje 115 ECTS bodova bit će oslobođeni participacije u troškovima studija.

Participacije u troškovima studija bit će oslobođeni i redoviti studenti preddiplomskog i diplomskog studija s utvrđenim invaliditetom od 60% ili više, koji su u prethodnoj akademskoj godini na studijskom programu stekli najmanje 30 ECTS bodova. Redovitim studentima preddiplomskog i diplomskog studija s utvrđenim invaliditetom od 60% ili više troškovi studiranja se sufinanciraju onoliko godina koliko odgovara dvostrukome propisanom vremenu trajanja studija te i prilikom drugog upisa prve godine novog studija iste razine unatoč tome što su prethodno studirali, a ispisali su se bez završetka studija. Pravo drugog upisa prve godine novog studija iste razine može se iskoristiti samo jedanput.

Redoviti studenti preddiplomskog studija koji će steći minimalne uvjete, tj. najmanje 42 ECTS boda nakon prve godine, odnosno 102 ECTS boda nakon druge godine studiranja i imati ostale uvjete za upis u višu godinu, te redoviti studenti diplomskog studija koji će steći minimalne uvjete, tj. najmanje 30 ECTS boda nakon prve godine i imati ostale uvjete za upis, participirat će u troškovima studija za sve neostvarene ECTS bodove iz prethodne godine studiranja.

Vrijednost 1 ECTS boda iznosi 122,00 kn (7.300,00/60 ECTS-a = 122,00 kn). Ukupan iznos izračunava se ovisno o ostvarenom uspjehu studenta prema sljedećoj skali:

|  |  |  |
| --- | --- | --- |
| INTERVALI USPJEŠNOSTIPREMA OSTVARENOJ PROSJEČNOJ OCJENI POLOŽENIH ISPITA U PRETHODNOJ AKADEMSKOJ GODINI | KOREKCIJA VRIJEDNOSTI ECTS BODA | IZNOS KUNA PO ECTS BODU |
| 4,5 - 5,0 | -75 % | 30,50 kn |
| 4,0 - 4,49 | -50% | 61,00 kn |
| 3,5 - 3,99 | - 25% | 91,50 kn |
| 3,0 - 3,49 | nema korekcije  | 122,00 kn |
| 2,5 - 2,99 | + 25% | 152,50 kn |
| 2,0 - 2,49 | + 50% | 183,00 kn |

Redoviti studenti preddiplomskog i diplomskog studija koji će ponovo upisivati istu godinu (ponavljači) participirat će u troškovima studiranja u iznosu od 3.650,00 kn.

Redoviti studenti preddiplomskog studija koji studiraju uz potporu MZO imaju pravo upisati ponavljanje treće godine studija bez participiranja u troškovima studija ukoliko nisu ponavljali niti jednu godinu i imaju testiran peti semestar.

Redoviti studenti diplomskog studija koji studiraju uz potporu MZO imaju pravo upisati ponavljanje druge godine studija bez participiranja u troškovima studija ukoliko nisu ponavljali prvu godinu i imaju testiran treći semestar.

Redovitim studentima preddiplomskog i diplomskog studija koji se do 1. listopada 2020. ispišu s upisanog studija, Učilište će vratiti cjelokupni iznos uplaćene participacije u troškovima studija, a prema dokazu o uplati.

Redoviti studenti iz prethodnog stavka ove točke nemaju pravo na povrat troškova upisa studija.

Redoviti studenti preddiplomskog i diplomskog studija koji nakon 1. listopada 2020. prekinu upisani studij imaju obavezu uplatiti cjelokupni iznos participacije u troškovima studija i nemaju pravo povrata uplaćenih iznosa.

**IV.**

Izvanredni studenti preddiplomskog studija upisani u akad. god. 2020/2021. plaćaju godišnju školarinu u iznosu od 5.000,00 kn.

Izvanredni studenti preddiplomskog studija koji su hrvatski branitelji, djeca poginulih, umrlih, zatočenih ili nestalih branitelja te HRVI Domovinskog rata i djeca HRVI Domovinskog rata I. skupine, plaćaju godišnju školarinu u iznosu od 2.500,00 kn.

Izvanredni studenti preddiplomskog studija koji ponovo upisuju istu godinu (ponavljanje) plaćaju godišnju školarinu u iznosu od 2.500,00 kn.

**V.**

Izvanredni studenti preddiplomskog studija koji će steći minimalne uvjete, tj. najmanje 42 ECTS boda nakon prve godine, odnosno 102 ECTS boda nakon druge godine studiranja i imati ostale uvjete za upis u višu godinu, platit će, uz školarinu iz stavka prvog i drugog točke IV ove Odluke, i troškove studiranja za sve neostvarene ECTS bodove iz prethodne godine studiranja.

Vrijednost 1 ECTS boda iznosi 83,00 kn (5.000,00/60 ECTS-a = 83,00 kn). Ukupan iznos izračunava se ovisno o ostvarenom uspjehu studenta prema sljedećoj skali:

|  |  |  |
| --- | --- | --- |
| INTERVALI USPJEŠNOSTIPREMA OSTVARENOJ PROSJEČNOJ OCJENI POLOŽENIH ISPITA U PRETHODNOJ AKADEMSKOJ GODINI | KOREKCIJA VRIJEDNOSTI ECTS BODA | IZNOS KUNA PO ECTS BODU |
| 4,5 – 5,0 | -75 % | 20,75 kn  |
| 4,0 - 4,49 | -50% | 41,50 kn |
| 3,5 - 3,99 | - 25%  | 62,25 kn |
| 3,0 - 3,49 | nema korekcije  | 83,00 kn |
| 2,5 - 2,99 | + 25% | 103,75 kn |
| 2,0 - 2,49 | + 50% | 124,50 kn |

Izvanrednom studentu preddiplomskog studija koji do 29. siječnja 2021. ispiše upisani studij, Učilište će vratiti cjelokupni iznos uplaćene školarine, a prema dokazu o uplati.

Izvanredni student preddiplomskog studija koji nakon 29. siječnja 2021. prekine upisani studij, gubi pravo povrata uplaćene školarine.

**VI.**

Iznose participacije u troškovima studija veće od 1.000,00 kn redoviti studenti mogu uplatiti u cijelosti jednokratnom uplatom prilikom upisa ili 50% prilikom upisa i 50% do 21. prosinca 2020. odnosno do 29. siječnja 2021. za izvanredne studente preddiplomskog studija.

**VII.**

Studentu u tekućoj akademskoj godini dekanica može odobriti prekid studiranja uz povrat dijela participacije troškova studija ako su se u međuvremenu pojavile objektivne okolnosti zbog kojih student prekida studij, kao npr: iznenadno narušeno zdravstveno stanje uz predočenje liječničke dokumentacije, zasnivanje radnog odnosa uz predočenje potvrde o zaposlenju, smrt roditelja ili skrbnika za vrijeme redovnog studiranja ili neke druge objektivne okolnosti.

**VIII.**

Ovom Odlukom stavljaju se izvan snage sve Odluke o modelu participacije studenata u troškovima studija donesene za ranije akademske godine.

**IX.**

Ova Odluka upućuje se Upravnom vijeću Visokoga gospodarskog učilišta u Križevcima na davanje suglasnosti.

 Dekanica:

Dostavlja se : dr. sc. Marijana Ivanek-Martinčić, prof. v. š.

1. Uz zapisnik

2. Upravno vijeće

3. Pismohrana